Benevolat

De Benevolat (lat. benevolus  - "mat guddem Wëllen"), och nach Éierenamt genannt, ass eng fräiwëlleg, net bezuelten Aktivitéit am Déngscht vun Aneren oder vun der Gemeinschaft an engem Kader baussent der Solidaritéit an der Famill oder am Frëndeskrees. Zanter 1986 ass all Joer de 5. Dezember den Internationalen Dag vum Benevolat.

E Benevolen ass deemno eng Persoun déi sech fräiwëlleg engagéiert am Déngscht vun Aneren oder der Gemeinschaft ouni dofir bezuelt ze ginn.

"Et gëtt praktesch souvill Ursaache fir d'Éierenamt wéi et Benevole gëtt"Cf. Reger-Beau 2007 an der Literatur.. Generell existéiert d'Éierennamt am Kader vu Veräiner, Gewerkschaften oder politesche Parteien. De Benevolat spillt a wichtege gesellschaftlechen a soziale Beräicher eng prominent Roll, sou zum Beispill bei der Protex a bei de Pompjeeën. Och d'Wikipedia entsteet zum gréissten Deel duerch éierenamtlech geleeschten AarbechtVirtuelle Wissens-Ehrenämtler, "Wikipedianer" arbeiten ehrenamtlich an der luxemburgischen Version der Enzyklopädie, tageblatt, Nr. 267 (16.11.2011).

An der Wirtschaft gehéiert d'Benevolat zu den net-kommerziellen Aktivitéiten. Well déi geleeschten Aarbecht net berechent gëtt ass d'Gewiicht vum Éierenamt am PIB ënnerbewäert, wougéint déi net-kommerziell Leeschtunge vum ëffentlechen Déngscht wéinst de Gehälter voll an de PIB erafléissen.

De 5. Dezember 2014 hunn zu Lëtzebuerg 245 AssociatiounenLëscht vun den 245 éischte Vereeenegungen aus alle Secteuren als éischt d'Charta vum Benevolat offiziell ënnerschriwwenLancement officiel de la Charte du Bénévolat de l'Association du Bénévolat Luxembourg a.s.b.l..

 Leader-Handbuch fir d'Veräiner 

All Ausgab behandelt e bestëmmt Theema, stellt virbildlech Projeten aus dem In- an Ausland vir, a presentéiert Subventiounen déi fir Veräiner an aner Initiativen interessant kënne sinn.

Zanterhier ass d'Handbuch net méi ugepasst ginn, stellt awer nach ëmmer eng eenzegaarteg a wichteg Dokumentatioun duer.

 Association du bénévolat 
Dat Internationaalt Joer vum Benevolat vun der UNO am Joer 2001 war Ustouss fir verschidden Aktiounen zu Lëtzebuerg, déi vum Familljeministère ausgaange sinn, ënner anerem d'Grënnung vum Veräin «Association du bénévolat asbl» de 16. September 2002.

Am Artikel 2 vun de StatuteCf. d'Grënnungsstatuten am Mémorial C 1590: 76282-76284, 6.11.2002. gi follgend Ziler opgelëscht:

 Fërdere vun Initiativen am Beräich vum Éierenamt;
 Begrënnung a Bedreiwe vun der «Agence du bénévolat»;
 Begrënnung a Bedreiwe vun der «Fondation du bénévolat»;
 Reegelméissegt Initiéiere vun den «Assises du bénévolat»;
 Fërdere vun Etablissementer, Veräiner, Wierker oder Persounen déi en änlechen Objet verfollegen.

Zu de Grënnungsmemberen ziele mat deene gréisste Veräiner am Land:
 Action catholique des femmes du Luxembourg asbl
 Amiperas - Amicale des personnes âgées, retraitées ou solitaires asbl
 Comité olympique et sportif luxembourgeois asbl
 Confédération Caritas - Confédération luxembourgeoise d'oeuvres catholiques de charité et de solidarité
 Croix-Rouge luxembourgeoise
 Fédération nationale des corps de sapeurs-pompiers du grand-duché de Luxembourg asbl
 Foyer de la femme asbl
 Groupement des associations et fédérations scoutes-guides du Luxembourg
 Ligue luxembourgeoise du coin de terre et du foyer, coopérative agricole
 Union Grand-Duc Adolphe, Fédération nationale du mouvement associatif de la musique chorale et instrumentale, du folklore et du théâtre du grand-duché de Luxembourg, asbl

 Agence du bénévolat 
rightDe Veräin «Association du bénévolat asbl» huet sech dunn 2003 eng operationell Struktur ginn, d'«Agence du bénévolat», déi follgend Haaptaufgaben huet:

 Empfank, Informatioun an Orientéierung vu Benevolen onofhängeg vun Alter an Nationalitéit;
 Vermëttler tëscht Benevolen a Veräiner;
 Ubidde vu Formatioune fir d'Éierenamt ze fërderen;
 Ëffentlechkeetsaarbecht leeschten, fir d'Rahmebedingunge vum Éierenamt ze verbesseren.

Prix du Mérite du Bénévolat
Am Kader vum offiziellen Ofschloss vum Europäesche Joer vum Benevolat 2011, goufen um Internationalen Dag vum Benevolat fir d'éischt Kéier zu Lëtzebuerg de "Prix du Mérite du Bénévolat" an och e "Prix d'Encouragement" verginn. Dës Präisser, déi mat 1000 € dotéiert sinn, sollen all Joer fir Initiativen am Beräich vum Benevolat vergi ginn. Dës Initiativ mussen innovativ a realistesch, qualitéitsoptiméiert an iwwer eng laang Zäit uwennbar sinn, huet de President vun der Jury Henri Ahlborn ënnerstrach.

De Groussherzog Henri an d'Groussherzogin Maria Teresa hunn dës Präisser iwwerreecht.

Prix du Mérite du Bénévolat 2011
 Croix-Rouge luxembourgeoise - Eng Hand fir déi Krank fir de Projet "Initiative Démence" am Déngscht vun der Liewensqualitéit vun Demenzkranker
 Caritas Acceuil et Solidarité a.s.b.l. fir de Projet "Rebuilding" am Déngscht vun de Leit ouni Wunneng, deen am Foyer Ulysse ugebuede gëtt.
 La main tendue a.s.b.l Angela fir de Projet "Centre d'aide et d'écoute pour enfants et adolescents contre la violence physique, psychique et sexuelle"
 Omega 90 a.s.b.l. fir de Projet "Omega mécht Schoul", deen d'Theeme Stierwen an Doud an engem Pilotprojet der Grondschoul agefouert hunn.

Prix d'Encouragement 2011 
 Mouvement pour l'Egalité des Chances - MEC a.s.b.l. fir de Projet "Service régional de médiation sociale de gestion de conflits de voisage" am Kader vun de Leader-Projeten "Mëllerdall" a "Miselerland".

 Literatur 
 Dossier Ehrenamtliches Engagement / Bénévolat. Forum für Politk, Gesellschaft und Kultur 270: 27-44. 2007.
 Lejealle B 2002. Le travail bénévole au Luxembourg. Population et emploi n°2. CEPS/Instead.
 Reger-Beau Nicole 2007. Ensemble, on atteint ses objectifs. Dossier Ehrenamtliches Engagement / Bénévolat. Forum für Politk, Gesellschaft und Kultur 270: 34-37.

 Kuckt och 
 Veräiner an Organismen
 Protex
 Pompjeeën
 Service national de la jeunesse

 Um Spaweck 

 Agence du bénévolat Luxembourg 
 Leader-Handbuch für Vereine und Initiativen 
 World Volunteer Web